Pål Martin Sand

Pål Martin Sand (1976–2024) var en norsk advokat og politiker (Ap). Sand var statssekretær for justis- og beredskapsminister Grete Faremo i Jens Stoltenbergs andre regjering fra 2. mai 2013 til regjeringsskiftet etter stortingsvalget i 2013.

Han var cand.jur. fra Universitetet i Oslo og Master of Laws fra King’s College London i 2004 og var dommerfullmektig i Hedmarken tingrett 2012–2013. Fra 2016 var han advokat og partner i Dæhlin Sand Advokatfirma. 

Han var personlig rådgiver for Arbeiderpartiets daværende partisekretær Raymond Johansen fra 2009 til 2012, politisk rådgiver for Aps justisfraksjon på Stortinget fra 2007 til 2009 og personlig rådgiver for partiets parlamentariske nestleder fra 2006 til 2007. Sand var også leder av bedriftsforsamlingen i Sporveien, medlem av Oslo kommunes klagenemnd og medlem av havnestyret i Oslo. Han var medlem av Oslo bystyre i åtte år fra 1999 og fylkessekretær i Arbeidernes ungdomsfylking (AUF) 1997–1998. 

 Referanser 

Kategori:Statssekretærer fra Ap
Kategori:Statssekretærer i Regjeringen Stoltenberg II
Kategori:Ap-politikere i Oslo
Kategori:Tillitsvalgte i AUF
Kategori:Norske advokater
Kategori:Alumni fra Universitetet i Oslo